**OPIS POSLOVA I PODACI O PLAĆI ZA RADNO MJESTO PROČELNIKA ZA LOKALNU SAMOUPRAVU, PRAVNE POSLOVE I DRUŠTVENE DJELATNOSTI**

OPIS POSLOVA:

Rukovodi i koordinira radom Odjela u skladu sa zakonom i drugim propisima.

Osigurava obavljanje stručnih poslova za potrebe gradonačelnika i Gradskog vijeća iz djelokruga rada Upravnog odjela.

Vodi upravni postupak i rješava u upravnim stvarima.

Vodi evidenciju prisutnosti i korištenja godišnjih odmora službenika i namještenika odjela i osigurava i potiče kontinuirano stručno osposobljavanje službenika Upravnog odjela.

Uređuje i brine o objavi Službenog glasnika Grada Ivanić-Grada.

Obavlja i druge poslove po nalogu Gradonačelnika.

PODACI O PLAĆI:

Sukladno odredbi članka 8. Zakona o plaćama u lokalnoj i područnoj (regionalnoj) samoupravi (Narodne novine, broj 28/10), plaću službenika u upravnim odjelima i službama jedinice lokalne samouprave čini umnožak koeficijenta složenosti poslova radnog mjesta na koje je službenik raspoređen i osnovice za obračun plaće, uvećan za 0,5% za svaku navršenu godinu radnog staža.

Slijedom navedenog, plaću čini umnožak koeficijenta 3,90 (sukladno Odluci o koeficijentima za obračun plaće službenika i namještenika, Službeni glasnik, broj 06/13 i 05/14) i osnovice za obračun plaće u iznosu od 4.052,41 kn (sukladno Odluci o utvrđivanju osnovice za obračun plaće službenika i namještenika u upravnim tijelima Grada Ivanić-Grada, Službeni glasnik, broj 09/14), uvećano za 0,5 % za svaku navršenu godinu radnog staža.